Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 298/12)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

TEATIS STANDARDMUUDATUSE KOHTA, MILLEGA MUUDETAKSE KOONDDOKUMENTI

„STEIRERLAND“

PGI-AT-A0213-AM01

Teate kuupäev: 24.6.2020

KINNITATUD MUUDATUSE KIRJELDUS JA PÕHJUSED

Viinamarjaistanduse registri ühtseks haldus- ja kontrollisüsteemiks muutmise tõttu on vaja kohandada hektarite maksimumarvu.

KOONDDOKUMENT

1. Toote nimetus

Steirerland

2. Geograafilise tähise tüüp

KGT – kaitstud geograafiline tähis

3. Viinamarjasaaduste kategooriad

1. Vein

11. Osaliselt kääritatud viinamarjavirre

4. Veini(de) kirjeldus

Vastavalt Austria veiniseadusele peab geograafilise tähisega „Steirerland“ veini etiketil olema märgitud traditsiooniline nimetus „Landwein“. Viinamarjamahla virde minimaalne looduslik suhkrusisaldus peab olema vähemalt 14° Klosterneuburger Mostwaage järgi (= 8,7 mahuprotsenti). Minimaalne võimalik alkoholisisaldus on 8,5 mahuprotsenti ja minimaalne happesisaldus 4 g/l. Täiendavad analüüsimeetodid ja osaliselt kääritatud viinamarjavirde analüüsimeetodid on esitatud tootespetsifikaadis. Geograafilist tähist „Steirerland“ kasutatakse eelkõige kergete, kuivade, puuviljaste ja happeliste veinide puhul.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: milliekvivalentides liitri kohta Maksimaalne lenduvate hapete sisaldus (milliekvivalenti liitri kohta) Maksimaalne vääveldioksiidi üldsisaldus (milligrammi liitri kohta):

5. Veinivalmistustavad

a. Veinivalmistuse eritavad

Veinivalmistamise puhul kehtestatud piirangud

Geograafilise tähise „Steirerland“ puhul on lubatud kasutada kõiki veinivalmistustavasid, mis on määrustega (EL) 2019/934 ja (EL) 2019/935 ette nähtud kaitstud geograafilise tähisega veinide ja osaliselt kääritatud viinamarjavirde puhul, välja arvatud töötlemine kaaliumsorbaadiga (I lisa A osa tabeli 2 punkt 2.4) ja dimetüüldikarbonaadiga (I lisa A osa tabeli 2 punkt 2.7). Veini „Landwein“ hapetustamine on võimalik vastavalt määrustes (EL) 2019/934 ja (EL) 2019/935 sätestatud nõuetele. Võimaliku hapestamise üle otsustab põllumajandus-, piirkondade ja turismiminister vastavalt sellele, millised olid kasvuperioodil valitsenud ilmastikutingimused. Võimaliku hapestamise tingimused põhinevad määruste (EL) 2019/934 ja (EL) 2019/935 nõuetel.

Konkreetsed veinivalmistustavad (sealhulgas rikastamine) tulenevad valitud traditsioonilisest tootmismeetodist ja on esitatud tootespetsifikaadis.

b. Maksimaalne saagis

10 000 kilogrammi viinamarju hektari kohta.

6. Määratletud geograafiline piirkond

Geograafiline tähisega „Steirerland“ on hõlmatud Austria Steiermarki liidumaa viinamarjaistandused.

7. Peamised veiniviinamarjasordid

’Grüner Veltliner’ – ’Weißgipfler’

’Zweigelt’ – ’Blauer Zweigelt’

’Zweigelt’ – ’Rotburger’

8. Seos(t)e kirjeldus

Eri mulla- ja kasvukohatüüpide tõttu on Steiermarki veinid väga eripalgelised: värsketest valgetest kihisevatest veinidest jõuliste konkreetse viinamarjaistanduse veinide ja sametiste punaste veinideni, mida kasvatatakse peamiselt Kagu-Steiermarkis, kus kliima on veidi pehmem. Päevase ja öise temperatuuri suur erinevus mõjub soodsalt veinide aroomi ja tugeva happelise struktuuri kujunemisele. Vastavalt geograafilisi tähiseid reguleerivale seadusele toodetud Austria eri veinikategooriate hulgas on geograafilise tähisega „Steirerland“ hõlmatud veinid selles riigis toodetud traditsioonilise nimetusega „Landwein“ veinidele omase kerge, puuviljase ja happelise iseloomuga. Sama kehtib piirkonnas toodetud osaliselt kääritatud viinamarjavirde („Sturm“) kohta: kerge, puuviljase ja happelise joogi omadused on tingitud Steiermarki liidumaale iseloomulikust Illüüria ehk vahemerelise ja Pannoonia kliima vahel valitsevast üleminekukliimast.

9. Olulised lisatingimused (pakendamine, märgistamine, muud nõuded)

Õigusraamistik:

riigisisesed õigusaktid.

Lisatingimuse liik:

määratletud geograafilises piirkonnas tootmisega seonduv erand

Tingimuse kirjeldus:

Austria veiniseaduse kohaselt peavad pädevad kontrolliasutused igal aastal tegema toote „Landwein“ kontrolli vastavalt Euroopa Liidu eeskirjadele. Kõnealune kontroll hõlmab kas analüütilist või organoleptilist ja analüütilist kontrolli ning tootespetsifikaadis sätestatud tingimustele vastavuse kontrolli.

Link tootespetsifikaadile

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) ELT L 9, 11.1.2019, lk 2.